**ANNEX 10**

**CONDICIONS ESPECIALS I CLÀUSULES ESSENCIALS D’EXECUCIÓ**

CO/AH01/110145345/25/PSS

**Obligacions generals considerades condicions especials i essencials d’execució**

*(Les condicions especials d’execució han d’estar vinculades a l’objecte del contracte, no poden ser directament o indirectament discriminatòries, i han de ser compatibles amb el dret comunitari; així mateix han de constar també en l’anunci de licitació.*

*(En els contractes l’execució dels quals requereixi el tractament per part de l’empresa contractista de dades personals per compte del responsable del tractament, en el plec s’ha de fer constar com a condició especial d’execució:*

*a) La finalitat per a la qual se cedeixen les dades.*

*b) L’obligació del futur contractista de sotmetre’s en tot cas a la normativa nacional i de la Unió Europea en matèria de protecció de dades, sense perjudici del que estableix l’últim paràgraf de l’apartat 1 de l’article 202.*

*c) L’obligació de l’empresa adjudicatària de presentar abans de la formalització del contracte una declaració, d’acord amb el model que s’adjunta en l’annex 1 d’aquest plec, en què posi de manifest on estaran ubicats els servidors i des d’on es prestaran els serveis associats a aquests.*

*d) L’obligació de comunicar qualsevol canvi que es produeixi, al llarg de la vida del contracte, de la informació facilitada en la declaració a què es refereix la lletra c) anterior.*

*e) L’obligació dels licitadors d’indicar en la seva oferta, si tenen previst subcontractar els servidors o els serveis associats a aquests, el nom o el perfil empresarial, definit per referència a les condicions de solvència professional o tècnica, dels subcontractistes als quals se n’encarregui la realització.*

*El plec ha de qualificar aquestes obligacions d’essencials als efectes previstos en els articles 71.2 i 211.1.f) de la LCSP)*

*(En els contractes l’execució dels quals impliqui la cessió de dades per part de les entitats del sector públic a l’empresa contractista, el plec ha d’establir l’obligació de l’empresa contractista de sotmetre’s a la normativa nacional i de la Unió Europea en matèria de protecció de dades.*

*El plec ha d’advertir que aquesta obligació té el caràcter d’obligació contractual essencial de conformitat amb el que disposa l’article 211.1.f) de la LCSP)*

*(El plec ha d’establir almenys una de les condicions especials d’execució de tipus mediambiental, social o relativa a l’ocupació que s’enumeren en l’article 202.2 de la LCSP)*

*(Disposeu de models i exemples de clàusules en el Codi per a una contractació pública socialment responsable)*

*(L’article 159, apartat 2.1, de la Llei 5/2017, de mesures, també preveu que els òrgans de contractació poden exigir en els plecs com a condició d’execució, que el contractista compleixi uns requisits mínims salarials d’estabilitat i salut laboral, de responsabilitat ambiental i de mesures de forment de la igualtat de gènere i de la conciliació personal amb relació a l’objecte del contracte)*

*(Així mateix, l’article 31 de la Llei 19/2020, del 30 de desembre, d'igualtat de tracte i nodiscriminació estableix que els òrgans de contractació i amb relació a l’execució dels contractes que subscriguin, han d’establir condicions especials amb la finalitat de promoure la inclusió, la cohesió, la igualtat de tracte i la no-discriminació, d’acord amb el que estableix la legislació de contractes del sector públic, per la qual cosa han d’incloure clàusules socials i igualitàries que tinguin en compte els col·lectius que requereixen una especial protecció, com ho són les persones amb discapacitat o trastorn mental, i les persones en risc d’exclusió social)*

*(També d’acord amb l’apartat 3 bis de l’article 122 de la LCSP, cal incorporar condicions especials d'execució dirigides a la promoció de la igualtat de tracte i no-discriminació per raó d'orientació sexual, identitat sexual, expressió de gènere i característiques sexuals, sempre que hi hagi vinculació amb l'objecte del contracte)*

En tot cas, són condicions especials d’execució del contracte les que s’assenyalen com a tal en el plec de clàusules administratives particulars i en el plec de prescripcions tècniques d’aquesta licitació.